༄༅། །ལྷ་དང་སྲུང་མ་སྤྱིའི་འདོད་གསོལ་དང་ཕྲིན་བཅོལ་
བྱ་ཚུལ་དགེ་ལེགས་དབྱངས་སྙན་
ཞེས་བྱ་བ་བཞུགས།
དེ་ལ་སྲུང་མའི་འདོད་གསོལ་ནི། ཧོ། མཆོད་དོ་གསོལ་ལོ། །དུས་གསུམ་རྒྱལ་བའི་བཀའ་
ཉན། འཕྲུལ་ངག་བོན་གྱི་བསྟན་སྐྱོང་། དབལ་བོན་གཤེན་གྱི་གྲོགས་མཛད།
མ་མོ་དབུ་བརྒྱ་ཕྱག་སྟོང༌། བཀའ་སྐྱོང་བདེ་འགྲོ་གསང་ཡུམ་འཁོར་ཞི་རྒྱས་དབང་
དྲག་གི་མ་མོ། ལྷ་མོ་དཀར་སྨུག་ནག་གསུམ། གནམ་ཕྱི་མཆོད་བཞི་དགྲ་བླའི་
རྒྱལ་མོ། ཡུམ་སྲས་སྡེ་ལྔ། གཤིན་རྗེའི་རྒྱལ་པོ། དྲྭ་བ་དམར་ནག དམག་དཔོན་
ཆེན་པོ། བྲག་བཙན་ཨ་བསེ། ཡེ་ཤེས་དབལ་མོ། རྨ་གཉན་པོམ་ར། གཅན་ ལྷ་
མིག་དགུ། སྟོང་བདུད་དམར་ནག་དུག་གི་སྤུ་གྲི། ཚང་པ་ཉི་པང་སད། བྱང་སྨན་
ཀུ་མ་ར། དམ་ཅན་སྐྱེས་བུ། རྒྱལ་ཆེན་ཤེལ་ཁྲབ། རྣམས་སྲས་མཆེད་བརྒྱད།
གནོད་སྦྱིན་ཀུ་བེ་ར། གཉན་རྗེ་གོང་སྔོན། དཀོར་བདག་ཚུལ་ཁྲིམས་ཧ་ར། ཞིང་
སྐྱོང་གཏུམ་དྲག་གནས་གཏེར་ཡུལ་ལྷ་ལ་སོགས། ཚེ་རབས་ལས་ཀྱི་སྲུང་མ། ཕ་
མེས་རུས་ཀྱི་སྲུང་མ་ལེའུ་ཡོན་གྱི་སྲུང་མ། སྒྲུབ་གཤེན་སྒོས་ཀྱི་སྲུང་མ། མཆོད་ན་
མགོན་པ། བརྟེན་ན་འཁོར་བ། འབོད་ན་འོང་བ་མངགས་ན་འགྲོ་བ། ལས་བཅོལ་
སྒྲུབ་པའི་སྲུང་མ་འཁོར་དང་བཅས་པ་ཁྱེད་རྣམས་ལ་མཆོད་དོ་གསོལ་ལོ་འབུལ་
486

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ལོ། །གཡུང་དྲུང་བོན་སྐྱོང་བའི་སྲུང་མ་གཉེན་པོ་ཁྱེད་རྣམས་ལ་ཕྲིན་ལས་སུ་
བཅོལ་བ་ནི། སྔོན་རྒྱལ་བ་གོང་མ་དཔོན་གསས་བླ་མ་དམ་པ་རྣམས་ཀྱིས་སྤྱན་
སྔར་ཇི་ལྟར་ཁས་བླང་ཞིང༌། དམ་བཅས་པ་བཞིན་དུ་བདག་ཅག་སྒྲུབ་གཤེན་ཡོན་
མཆོད་རྣམས་ཀྱི་ལྷ་དང་སྲུང་མ་གཉེན་པོ་ཁྱེད་ཡིན་པས་བདག་ཅག་འཁོར་དང་
བཅས་པ་རྣམས་ཀྱི་མགོན་པའི་སྐྱབས་སུ་རེའོ། །ཕ་ལྟར་བྱམས་པར་གྱིས་ཤིག
གདུང་ བའི་ གཉེན་དུ་ རེའོ། ། །མ་ ལྟར་བརྩེ་བར་གྱིས་ཤིག ཕན་པའི་སྟོངས་ སུ་
རེའོ། །སྲིང་ལྟར་གདུང་བར་གྱིས་ཤིག སྙིང་གི་རྟེན་དུ་རེའོ། །གྲོགས་ལྟར་འཁོར་
བར་གྱིས་ཤིག འབོད་ན་སྙན་མ་སྲ། མངགས་ན་བང་མ་བུལ། བཅོལ་ན་ལས་མ་
གཡེལ། རྦད་ན་མཐུ་མ་ཆུང༌། མི་ལ་ན་ཚ་མ་གཏོང་ཞིག ཕྱུགས་ལ་གོད་ཁ་མ་
གཏོང་ཞིག ཞིང་ལ་ལོ་ཉེས་མ༴ ཁ་རྗེ་ལ་འཕོ་འགྱུར༴ གཞི་རུ་བསྡད་ན་སྲུང་མ་
གྱིས། བྱེས་སུ་འགྲོ་ན་ལམ་ལྷ་གྱིས། གཡས་སུ་མ་རིང༌། གཡོན་དུ་མ་ཐུང་། ཉིན་
གྱི་བྱ་ར་གྱིས་ཤིག མཚན་གྱི་མེལ་ཚེ་གྱིས་ཤིག སྡང་བའི་དགྲ་སོད། གནོད་
པའི་བགེགས་ཐུལ། འཆི་བདག་གི་བདུད་སྒྱུར། བར་ཆད་ཀྱི་རྐྱེན་ཟློག ཚེ་སྲོག་
གི་ཀ་བ་ཚུགས་ཤིག དམུ་ཡས་ཀྱི་ལོངས་སྤྱོད་སྤེལ་ཞིག བརྒྱུད་འཛིན་གྱི་དབང་
ཐང་སྩོལ་ཅིག རླུང་རྟའི་ཤུལ་ལམ་དྲོངས༴ སྙན་པའི་དར་ཕྱོར། གྲགས་པའི་དུང་
བུས། སེམས་ཅན་གྱི་སྤྱི་དགྲ་ཐུལ། གཡུང་དྲུང་བོན་གྱི་བསྟན་དགྲ་ཆོམ། དཔོན་
གསས་བླ་མའི་སྐུ་དགྲ་སྒྲོལ། དབལ་བོན་གཤེན་ཀྱི་སྒོས་དགྲ་སོད། སངས་རྒྱས་
ཀྱི་བསྟན་པ་སྲུངས་ཤིག དཀོན་མཆོག་གི་དབུ་འཕང་བསྟོད་ཅིག རྣལ་འབྱོར་བའི་
487

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
མགོན་སྐྱབས་མཛོད་ཅིག བསྟན་འཛིན་གྱི་སྐྱེ་བུ་སྤེལ། འཇིག་རྟེན་གྱི་རྒུད་པ་
སེལ། མཐའ་དམག་དུས་ འཁྲུགས་ཟློགས། འཁོར་དང་ཡོན་བདག་ སྤེལ། རྒྱལ་
ཁམས་དགེ་ལ་སྒྱུར། མདོར་ན་ནད་གདོན་རྐྱེན་བགེགས་བར་ཅད་ཐམས་ཅད་ཞི་
བར་གྱིས་ཤིག ཚེ་བསོད་དཔལ་འབྱོར་ཐམས་ཅད་རྒྱས་པར༴ མི་ནོར་ཟས་གསུམ་
ཐམས་ཅད་དབང་དུ་སྡུས་ཤིག དགྲ་བགེགས་ལོག་འདྲེན་ཐམས་ཅད་ཚར་ཆོད་
ཅིག དུས་འདི་ནས་བཟུང་སྟེ་ལྷ་གཤེན་གྱི་དབུ་འཕང་མཐོ། ཡོན་བདག་གི་དཔལ་
ཁ་རྒྱས། འདི་ཕྱི་ཀུན་ཏུ་སྐྱིད། བཀྲ་ཤིས་བདེ་ལེགས་འཕེལ། དུས་དང་ གནས་
སྐབས་ཀུན་ཏུ་ལུས་དང་གྲིབ་མ་བཞིན་དུ་མི་འབྲལ་བར་འགྲོགས་ལ། འདོད་རྒུའི་
སྨོན་པ་ཐ
་པ་ཐམས་ཅད་གེགས་མེད་ཡིད་བཞིན་དུ་འགྲུབ་པའི་སྡོངས་གྲོགས་རྒྱ་ཆེན་
པོ་དམ་པ་མཛད་དུ་གསོལ། ཕྲིན་བཅོལ་ནི། ཧོ། རྒྱལ་བའི་བསྟན་སྐྱོང་སྲུང་མའི་
ཚོགས། མཆོད་ཅིང་བསྟེན་ནས་འབོད་ལགས་ན། སྔོན་ཚེ་ཐུགས་དམ་ཇི་བཞིན་
དུ། དམ་ཚིག་དབང་གིས་དགོངས་སུ་གསོལ། བདག་ཅག་དབལ་བོན་སྒྲུབ་གཤེན་
གྱིས། མགོན་ དང་ སྐྱབས་ སུ་ ཁྱེད་བསྟེན་ན། རྒྱང་ངོར་ རིང་ངོར་མ་མཛད་ པར།
བརྩེ་དང་གདུང་སེམས་ཆེ་བར་མཛོད། འབོད་པའི་དུས་སུ་སྙན་མ་སྲ། སྒྲུབ་པའི་
དུས་སུ་ཕྲག་མ་དོག མངགས་པའི་དུས་སུ་བང་མ་བུལ། བཅོལ་བའི་དུས་སུ་ལས་
མ་གཡེལ། མི་ལ་ནད་དང་གནོད་པ་སྲུངས། ཕྱུགས་ལ་གོད་ཡམས་ཞི་བར་གྱིས།
ཞིང་ལ་བཙའ་སད་སེར་གསུམ་སོལ། ཁ་རྗེ་ཉམ་ང་མེད་པར་མཛོད། གཞི་རུ་
བསྡད་ན་བསྟན་པ་སྲུངས། བུ་ལྟར་སྐྱོབ་ལ་འཚོ་རྫི་གྱིས། བྱེས་སུ་འགྲོ་ན་ཤུལ་
488

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།
ལམ་དྲོངས། དམག་ལྟར་རྫོང་ ལ་བྱ་ར་མཛོད། སྡང་བར་བྱེད་པའི་དགྲ་བོ་སོད།
གནོད་པར་བྱེད་པའི་བགེགས་ཚོགས་ཐུལ། དུས་མིན་འཆི་བའི་འཇིགས་པ་སྒྱུར།
བར་ཆད་ཀུན་ལས་སྐྱོབ་པར་མཛོད། འཆི་མེད་སྲོག་གི་ཀ་བ་ཚུགས། ཟས་ནོར་
ལོངས་སྤྱོད་དཔའ་འབྱོར་སྤེལ། བརྒྱུད་འཛིན་དབང་ཐང་སྲིད་གཡང་ཕོབས། རླུང་
རྟ་སྙན་གྲགས་རྒྱས་པར་མཛོད། སེམས་ཅན་ཡོངས་ཀྱི་སྤྱི་དགྲ་ཐུལ། གཡུང་དྲུང་
བོན་གྱི་བསྟན་དགྲ་སྒྲོལ། དཔོན་གསས་བླ་མའི་སྐུ་དགྲ་སྒྲོལ། དབལ་བོན་གཤེན་
གྱི་ སྒོས་དགྲ་སོད། སངས་ རྒྱས་བསྟན་པ་གཉེན་པོ་སྲུངས། མཐའ་དམག་ དུས་
ཀྱི་འཁྲུགས་པ་སྒྱུར། འཁོར་འབངས་མངའ་རིས་ཡོན་བདག་སྤེལ། རྒྱལ་ཁམས་
དགེ་ལ་ཕྱོགས་པར་མཛོད། མདོར་ན་ནད་གདོན་རྐྱེན་བགེགས་ཞི། ཚེ་དཔལ་
ལོངས་སྤྱོད་དར་ཞིང་རྒྱས། ལྷ་འདྲེ་མི་གསུམ་དབང་དུ་འདུས། དགྲ་བགེགས་
ལོག་འདྲེན་ཚར་ཆོད་མཛོད། ལྷ་གཤེན་བན་གྱི་དབུ་འཕང་མཐོ། ཡོན་བདག་
མཆེད་ལྕམ་དཔལ་ཁ་འཕེལ། འདི་ཕྱི་ཀུན་ཏུ་བདེ་ཞིང་སྐྱིད། དགེ་ལེགས་བཀྲ་
ཤིས་རྒྱས་གྱུར་ཅིག འདི་ནས་གནས་སྐབས་ཐམས་ཅད་དུ། ལྷ་མཆོད་ཁྱེད་དང་
མི་འབྲལ་བར། འདོད་རྒུའི་རེ་བ་ཇི་སྙེད་པ། གེགས་མེད་ཡིད་བཞིན་འགྲུབ་པར་
མཛོད། ཅེས་པ་འདི་ནི་རྒྱ་རོང་དགེ་བཤེས་ ཀྱི་ ཡུལ་དུ་དབལ་ གཤེན་ ལྷ་ ཤེས་དུ་ མའི་ འདོད་ སྐོང་ དུ་ ཁོད་
སྤུངས་དབྲ་ཞིག་སྟོན་པས་
གསོས་སུ་གྱུར་ཅིག །དགེའོ།། །།
489

དབྲ་སྟོན་པཎྜི་ཏའི་གསུང་འབུམ་ཕྱོགས་བསྒྲིགས།